钦定古今图书集成/明伦汇编/氏族典/第449卷 > 沈麖
## 钦定古今图书集成/明伦汇编/氏族典/第449卷 > 沈麖

按《嘉兴府志》：“麖字天鹿，号荑庵，秀水人。少孤，事母胡
以孝闻。性警慧，博通载籍，工诗文，尤邃于词学。明末
多故，遂弃举子业，隐居不出，以著述自娱。与同郡谭
贞竑、钱继章、曹尔堪、福清林古度、松江李逢申辈结
诗酒社。麖家故饶，伯叔有觊觎者，辄推让之，遂致中
落。妻昆弟钱士升、士晋、继登、方显达，屡欲荐引，麖止”
之曰：“人各有志，斯岂仕宦时耶？”遂遁迹武林、天目、九
峰、三泖间，以寿终。所著有《籁阁词笺》《琴啸轩乐府》《南
都游草》《九峰游草》《吴门杂咏》《旅词》《禽言》《缑宾诗集》《荑
庵文集》诸书。